**Ford la Craiova după 10 ani: mai multe locuri de muncă, investiții mai mari, producție record previzionată pentru 2018**

**Craiova, 21 martie 2018** - Ford aniversează astăzi 10 ani de existentă la Craiova. Mai exact, astăzi se împlinesc nu mai putin de 10 ani de la momentul oficial în care Ford Motor Company a preluat pachetul majoritar de acțiuni deținut de Guvernul României în cadrul Automobile Craiova.

La 21 martie 2008, grupul Ford Motor Company a semnat contractul de achiziție a pachetului majoritar de acțiuni pentru preluarea uzinei de la Craiova și a demarat o investitie inițială de peste 675 de milioane de euro prin care această unitate de producție urma să se transforme într-o fabrică de înaltă ținută tehnologică la nivel european. Zece ani mai târziu, investiția Ford în cadrul uzinei craioveane a depășit 1.2 miliarde de euro, fabrica din Banie devenind una dintre cele mai avansate unități de producție din punct de vedere tehnologic la nivel mondial.

Producția de vehicule a demarat în septembrie 2009, cu utilitara ușoară Transit Connect. În 2012, Ford a dat startul producției multpremiatului motor 1.0 EcoBoost care continuă cu succes si astăzi la Craiova, dar și a inovatorului Ford B-MAX produs aici până în septembrie anul trecut. În octombrie anul trecut, uzina de la Craiova a lansat un nou proiect si devine astfel unitatea de producție pentru noul Ford EcoSport livrat exclusiv din România către întreaga piață europeană.  
  
Pentru acomodarea cerințelor producției și a nivelului cererii ridicate pentru noul EcoSport, Ford a angajat in 2017 la Craiova 1800 de persoane, totalizand astăzi 4492 de angajați. În 2008, la momentul preluarii uzinei, numărul angajaților era de 3589.

"A fost nevoie nu numai de multă muncă, dar si de implicare din partea echipei Ford Craiova și sunt foarte fericit că astăzi putem să fim martori la acest moment istoric- 10 ani de existentă Ford la Craiova. În acest deceniu nu am produs doar motoare și mașini excelente, ci am crescut masiv numărul angajaților și aproape am dublat investiția noastră în România", spune John Oldham, directorul uzinei Ford Craiova si Presedintele Ford Romania.

Odată cu lansarea noului EcoSport la fabrica din Craiova, Ford se asteaptă ca 2018 să fie cel mai bun din ultimii zece ani în ceea ce privește volumele de producție.

“Fabrica Ford de la Craiova este o unitate de producție de talie mondială care construiește motoare și vehicule de talie mondială. Angajații nostri sunt cei care dau suflet acestei fabrici livrând pe piață produse de un înalt nivel tehnologic și calitativ, prilej cu care aș dori să mulțumesc fiecăruia dintre aceștia pentru munca pe care o depun zi de zi și pentru aportul direct la succesul fabricii", a încheiat John Oldham.

# # #

***Despre Ford Motor Company***

*Ford Motor Company este o companie globală cu sediul la Dearborn, Michigan. Compania proiectează, produce, promovează și asigură service pentru o gamă completă de autovehicule, camioane, SUV-uri și autovehicule electrice Ford, precum și autovehicule de lux Lincoln, oferă servicii financiare prin Ford Motor Credit Company și urmărește planul de a deveni lider în domeniile electrificare, autovehicule autonome și soluții de mobilitate. Ford are aproximativ 202.000 de angajați în toată lumea. Pentru informații suplimentare privind Ford, produsele sale sau Ford Motor Credit Company, vizitați* [*www.corporate.ford.com*](http://www.corporate.ford.com)*.​*

***Ford Europa*** *produce, vinde și servisează vehicule sub marca Ford pe 50 de piețe individuale și are aproximativ 54.000 de angajați la facilitățile proprii și aproximativ 69.000 de angajați când sunt luate în considerate asocierile în participațiune și entitățile neconsolidate. În plus față de Ford Motor Credit Company, operațiunile Ford Europa includ Divizia Ford de Relații cu Clienții și 24 de facilități de producție (16 deținute integral sau asocieri în participațiune consolidate și 8 asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.​*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Contact:** | **Ana Maria Timiș** | |  | Communications & Public Affairs Manager  Ford Romania [atimis](mailto:atimis)@ford.com | |  |  | |  |  | |  |  |

|  |
| --- |
|  |
|  |
|  |